**მოსწავლეების სკოლაში ჩაწერა და სკოლიდან სკოლაში გადაყვანა**

**ჩაწერის ასაკი**

ბავშვები ეწერებიან დაწყებითი სკოლის 1-ლ კლასში თუ სასწავლო წლის 1-ლი სექტემბრისთვის მათ **შეუსრულდათ**  **6 წელი.**

* .

უნდა აღინიშნოს, რომ თანახმად სავალდებულო განათლების შესახებ კანონისა, დაწყებით სკოლებში სწავლება სავალდებულოა ყველა ბავშვისათვის, რომლიც ცხოვრობს კვიპროსში და ამიტომ მშობლები, რომლებიც არღვევენ ამ კანონს, ისჯებიან სისხლის სამართლის კანონმდებლობის მიხედვით. ბავშვი, რომელსაც შეუსრულდა 1-ლ კლასში ჩაწერის ასაკი და, მშობლის თვალსაზრისით, გააჩნია განსაკუთრებული პრობლემები, არ თავისუფლდება დაწყებით სკოლაში ჩაწერის ვალდებულებისაგან. შემდგომ, როდესაც ჩაეწერება სკოლაში, შეუძლია პარალელურად შეიტანოს განცხადება „დაწყებით სკოლაში სწავლების დროებით გადავადებაზე“ და შეავსოს ფორმა ΔΔΕ 34. და თუკი ეს განცხადება დაკმაყოფილდება, მაშინ ბავშვი გააგრძელებს სწავლას საბავშვო ბაღში კიდევ ერთ წელიწადს და შემდგომ გააგრძელებს სწავლას დაწყებით სკოლაში.

**ჩაწერის ვადები**

მოსწავლეების ჩაწერა დაწყებითი სკოლის ყველა კლასში (1-დან მე-6-მდე) **ხდება იანვრის თვეში.** ჩაწერის ზუსტი თარიღი ეტყობინება მშობლებს დაწყებით სკოლებში მოსწავლე მათი ბავშვების მიერ და ცხადდება აგრეთვე მასობრივი ინფორმაციის საშუალებებით.

* .

არც ერთ სკოლაში არ მოხდება ახალი ჯგუფების ჩამოყალიბება, გარდა იმ ჯგუფებისა, რომლებიც ჩამოყალიბდება იანვრის თვის ჩაწერების შედეგად. ამიტომ მშობლებმა, რომლებმაც ვერ ჩაწერეს ბავშვები სკოლაში იანვარში, ვალდებულები არიან ჩაწერონ ბავშვი თავიანთი საცხოვრებელი რაიონის იმ უახლოეს სკოლაში, რომელშიც ბავშვის ჩაწერის გამო არ გახდება საჭირო ახალი ჯგუფის ჩამოყალიბება.

ჩაწერის ვადის გავლის შემდეგ სკოლის არცერთი დირექტორი არაა უფლებამოსილი მოახდინოს მოსწავლის ჩაწერა. ნებისმიერი მშობელი, რომელიც გამოცხადდება სამდღიანი ვადის გავლის შემდეგ ბავშვის ჩასაწერად ან სხვა სკოლაში გადასაყვანად, უნდა მიმართოს ადგილობრივი განათლების განყოფილებას.

**ჩაწერის უფლება**

ჩაწერის უფლება აქვს ყველა ბავშვს, ნებისმიერი ეროვნებისას, რომელიც ცხოვრობს კვიპროსში, მიუხედავად მათი მშობლების კუნძულზე კანონიერი ან უკანონო ყოფნისა.

**სასწავლო ოლქები**

მოსწავლეები, სასწავლო ოლქების შესახებ კანონის დებულებების თანახმად, საჭიროა ჩაეწერონ თავიანთი სასწავლო ოლქის ტერიტორიაზე მყოფ სკოლაში. მოსწავლეები სხვა ქუჩებიდან, დიდი ქალაქების/მუნიციპალიტეტების/სოფლების შემთხვევაში, და სხვა ოლქებიდან, საოლქო სკოლების შემთხვევაში, შეუძლიათ ჩაეწერონ სკოლაში მათი სასწავლო ოლქის გარეთ მხოლოდ მას შემდეგ, რაც უზრუნველყოფენ ბავშვის ჩაწერას თავიანთი სასწავლო ოლქის სკოლაში და მიიღებენ ადგილობრივი განათლების განყოფილებიდან მისი სხვა სკოლაში გადაყვანის უფლებას.

**ყველა მოსწავლის ჩაწერა ხდება მათი სასწავლო ოლქის დაწყებით სკოლაში.** სასწავლო ოლქების განახლებული სია ქვეყნდება ინტერნეტში დეკემბრის თვის ბოლოს, იანვრის თვემდე, როდესაც უნდა მოხდეს ჩაწერები.

ყოველი მოსწავლე, რომელიც ეწერება დაწყებით სკოლაში პირველად, ვალდებულია ჩაეწეროს თავისი სასწავლო ოლქის დაწყებით სკოლაში, თუნდაც უნდოდეს სხვა სკოლაში გადაყვანა. სხვა სკოლაში გადაყვანაზე არც ერთი განცხადება არ იქნება განხილული, თუკი მოსწავლე არ არის ჩაწერილი თავისი სასწავლო ოლქის დაწყებით სკოლაში.

განვმარტავთ, რომ დაწყებითი სკოლის 1-ლ კლასში ჩაწერისას იმ მოსწავლეებს, რომელთა უფროსი და-ძმა სწავლობს ამავე სკოლის უფროს კლასში (1-დან 6-მდე) და არ არიან თავიანთი სასწავლო ოლქის დაწყებით სკოლაში, არ მოითხოვება გადაყვანის პროცედურების ჩატარება.

**ჩაწერისთვის აუცილებელი საბუთები**

მოსწავლეებისათვის, რომლებიც პირველად ეწერებიან აუცილებელია ქვემოთ ჩამოთვლილი საბუთების/მოწმობების წარდგენა:

1. **ფორმა** ΔΔΕ 11 „განცხადება დაწყებით სკოლაში ან საბავშვო ბაღში ჩაწერაზე (სავალდებულო სკოლამდელი განათლება და სკოლამდელი განათლების კლასი)“: **ფორმა**  ΔΔΕ 11 გამოქვეყნებულია დაწყებითი სწავლების სამმართველოს ვებ გვერდზე და საჭიროა შევსებულ იქნას ყოველი მშობლისაგან, რომელსაც შეაქვს განცხადება ბავშვის ჩაწერაზე პირველად კონკრეტულ დაწყებით სკოლაში.

**2.**

**დაბადების მოწმობა/პასპორტი:** ბავშვებისთვის, რომლებიც დაიბადნენ კვიპროსში და უნდა ჩაეწერონ პირველად, სავალდებულოა დაბადების ოფიციალური მოწმობის წარდგენა. ბავშვებისთვის, რომლებიც დაიბადნენ კვიპროსის გარეთ, აუცილებელია დაბადების ქვეყნის კომპეტენტური ორგანოს მიერ გაცემული ოფიციალური დაბადების მოწმობის წარდგენა. პასპორტი ითვლება ოფიციალურ მოწმობად. იმ შემთხვევაში, თუ მშობლებს არა აქვთ რომელიმე ოფიციალური საბუთი თან, მოწაფეები ჩაეწერებიან მას შემდეგ, რაც ჩაინიშნება ყველა საჭირო ინფორმაცია ბავშვის მოსწავლის საქმის და რეესტრის შესავსებად. ყველა ჩამოთვლილი საბუთის ფოტო ასლები შეიძლება მიღებულ იქნას, თუკი ისინი დამოწმებული იქნებიან კომპეტენტური თანამშრომლის მიერ. საჭიროა აგრეთვე ამ საბუთების თარგმანი ბერძნულ ან ინგლისურ ენაზე.  
  
**3.**

**ანგარიშები, რომლებიც ადასტურებენ საცხოვრებლის მისამართს:** ხაზგასმით აღვნიშნავთ, რომ ჩაწერის დროს, ზემოთ აღნიშნული საბუთების გარდა, საჭიროა ორი ანგარიშის წარდგენა (ერთი -ნაგვის გატანაზე გადასახადის და მეორე- ელექტრული დენის მოხმარების უახლესი ანგარიში), რომლებიც დაადასტურებენ მოსწავლის საცხოვრებლის მისამართს. იმ მშობლების შემთხვევაში, რომლებიც ქირაობენ საცხოვრებელს და არა აქვთ საშუალება წარმოადგინონ ნაგვის გატანის გადასახდელი ანგარიში, საჭიროა დენის ანგარიშთან ერთად წარადგინონ ქირავნობის ხელშეკრულება. აგრეთვე, იმ მშობლების შემთხვევაში, რომლებიც გადავიდნენ საცხოვრებლად ბოლო დროს და არ შეუძლიათ წარადგინონ ნაგვის გატანის ანგარიში, უნდა წარადგინონ საცხოვრებლის აშენების ლიცენზია და დენის გადასახადის უახლესი ანგარიში. ცხადდება, რომ იმ ბავშვების ჩაწერა სავალდებულო დაწყებითის წინა სწავლებაზე, რომელთა უფროსი ასაკის და-ძმა სწავლობენ ამ სკოლაში (1-დან 6-მდე კლასებში), ხდება საცხოვრებლის მისამართის დადასტურების გარეშე.

**4.**

**ბავშვის აცრების ბარათის ასლი ან ჯანმრთელობის წიგნაკის იმ გვერდების ასლები, რომლებშიც ჩანს აცრების მდგომარეობა და მისი სახელი.**

**აღვნიშნავთ, რომ ბავშვის სწავლების დაწყებისას დაწყებითი სკოლის 1-ლ კლასში, სექტემბერში, აუცილებელია წარმოდგენილ იქნას ოფიციალური ცნობა სკოლამდელი განათლების კლასის დამთავრების თაობაზე, გაცემული ოფიციალური საბავშვო ბაღის მიერ.** ოფიციალურად ცნობილი საჯარო და კერძო საბავშვო ბაღების ნუსხა წარმოდგენილია განათლების, სპორტის და ახალგაზრდობის სამინისტროს ვებ გვერდზე. ამიტომ, იმ შემთხვევაში, თუ ბავშვის დაწყებით სკოლაში ჩაწერაზე განცხადების შეტანის დროს (იანვარში) აღმოჩნდება, რომ ბავშვი არ სწავლობს ოფიციალურად ცნობილ საბავშვო ბაღში, საჭიროა:

α) ეცნობოს ამის შესახებ მშობელს, რომელიც თავის მხრივ ჩაწერს ბავშვს სხვა საბავშვო ბაღში, რომელიც არის ოფიციალურად ცნობილი განათლების, სპორტის და ახალგაზრდობის სამინისტროს მიერ, და

β) ხდება ბავშვის დროებითი ჩაწერა 1-ლ კლასში, სანამ მშობელი არ წარადგენს ბავშვის ოფიციალურად ცნობილ საბავშვო ბაღში ჩაწერის ცნობას.

ყოველი ზემოთ ნახსენები საბუთი/ცნობა გადაეცემა მშობლისაგან სკოლას ბავშვის ჩაწერის დროს და ინახება სკოლის არქივში ბავშვის მიერ სკოლის დამთავრებამდე, ან მის სხვა სკოლაში გადაყვანამდე.

**შემდეგი სასწავლო წლისთვის ბავშვის სხვა სკოლაში გადაყვანა**

* **განცხადებები ბავშვის სხვა სკოლაში გადაყვანაზე,** ე.ი. სკოლაში, რომელიც არ მდებარეობს ბავშვის სასწავლო ოლქში, **შეიტანება მშობლების მიერ მათი შესაბამისი სასწავლო ოლქის სკოლაში**  **იანვრის თვის ჩაწერების ვადაში.** ფორმა   ΔΔΕ 33 „განცხადება ბავშვის სხვა ოლქის დაწყებით სკოლაში ან საბავშვო ბაღში (სავალდებულო სკოლამდელი განათლების სწავლება ან სკოლამდელი განათლების კლასი) გადაყვანაზე“ შესაძლებელია მოიძიონ ადგილობრივი განათლების განყოფილებაში ან განათლების სამინისტროს ვებ გვერდზე.

ახალი ჩაწერები/გადაყვანები **საცხოვრებლის შეცვლის მიზეზით, ჩაწერების სამდღიანი ვადის პერიოდში, ხდება იმ სკოლის ადმინისტრაციის მიერ, სადაც აპირებენ ბავშვის გადაყვანას,** იმ საბუთების თანდართვით, რომლებიც ამტკიცებენ მშობლების საცხოვრებლის შეცვლას.

აღვნიშნავთ, რომ ბავშვის გადაყვანა სხვა მიზეზით ან საცხოვრებლის შეცვლის გამო, რომელიც იწვევს სკოლაში ტევადობის ან სხვა პრობლემას, დაიშვება მხოლოდ საოლქო განათლების და კულტურის განყოფილების ნებართვით. ამ შემთხვევისათვის საჭიროა მოხდეს საოლქო განათლების განყოფილებაში ბავშვის გადაყვანაზე განცხადების შეტანა ფორმა ΔΔΕ 33 შევსებით.

ზემოთ ნათქვამი ეხება მხოლოდ იანვრის თვის ჩაწერების პერიოდს. ყველა მშობელი, რომელიც რაიმე მიზეზის გამო, გამოცხადდება **ბავშვის ჩასაწერად/ გადასაყვანად ჩაწერების ვადის გავლის შემდეგ, უნდა მიმართოს ადგილობრივ განათლების განყოფილებას.**

სკოლები და მოსწავლეების მშობლები ინფორმირდებიან განცხადების დაკმაყოფილებაზე ან მათზე უარის შესახებ იანვრის თვის ბოლომდე.

ჩაწერების დადასტურებამდე, აპრილის თვეში, სკოლები და მოსწავლეების მშობლები, რომლებმაც შეიტანეს ჩაწერაზე/გადაყვანაზე განცხადებები დაგვიანებით, ინფორმირდებიან განცხადების დაკმაყოფილებაზე ან მათზე უარის შესახებ.

**სწავლების გადავადება - სწავლების გაგრძელება**

მშობლები, რომლებსაც სურთ რომ მათმა ბავშვმა გადაავადოს სწავლება, ე.ი. დარჩნენ საბავშვო ბაღში და გადაავადონ სწავლების დაწყება დაწყებით სკოლაში, ან სურთ, რომ ბავშვმა გააგრძელოს სწავლა, ე.ი. გააგრძელონ სწავლა დაწყებით სკოლაში და გადაავადონ სწავლის დაწყება გიმნაზიაში, საჭიროა შეავსონ ფორმა ΔΔΕ 35 შესაბამისად. ეს ფორმა გამოქვეყნებულია დაწყებითი სწავლების სამმართველოს ვებ გვერდზე.

განცხადება სწავლების გაგრძელებაზე (ფორმა ΥΠΑΝ ΔΔΕ 35) შეიტანება მშობლების მიერ იმ დაწყებითი სკოლის სახელზე, სადაც სწავლობს ბავშვი, **იანვრის თვის ჩაწერების პერიოდში.**

* დაწყებითი სკოლების და მშობლების ინფორმირება სწავლების გაგრძელების შესახებ განცხადებების დაკმაყოფილებაზე ან მასზე უარის შესახებ ხდება იანვრის ბოლომდე.

**მოსწავლეების აცრები მათი დაწყებით სკოლაში სწავლების დაწყებამდე**

დაწყებით სკოლაში შესვლამდე და 5- 6 წლის ასაკამდე ბავშვებს კარგი იქნება ჰქონდეს ჩატარებული შემდეგი აცრები:

1. დიფტერია, ტეტანუსი, ყივანახველა (D.T.P ან D.T. aP)
2. პოლიომიელიტი (Polio)
3. წითელა, ყბაყურა, წითურა (M.M.R.)
4. ჰეპატიტი B (Hep. B)
5. მენინგოკოკოსი C (Men C)/ან სხვა მენინგოკოკოსი C-ის შემცველი აცრა
6. ემოფილო ინფლუენზას b ტიპის (Hib)\*
7. პნევმონიოკოკოსი (PCV)\*

\*Hib და PCV აცრები უმჯობესია გაკეთდეს 5 წლის ასაკამდე (აცრების დაწყება 2 თვის ასაკიდან)

მშობლებმა ბავშვის ჩაწერის დროს უნდა წარადგინონ ბავშვის ჯანმრთელობის წიგნაკი ან აცრების ბარათი, საიდანაც ჩანს ბავშვის აცრების მდგომარეობა და მისი სახელი.

**ჩაწერის დადასტურება**

ჩაწერის დადასტურება ხდება აპრილის თვის განმავლობაში, რიცხვებში, რომლებიც გამოცხადებული იქნება მასობრივი ინფორმაციის საშუალებებით. **ყველა მშობელმა უნდა დაადასტუროს თავისი ბავშვის ჩაწერა, რათა დაზღვეულ იქნას მისი ადგილი სკოლაში.**